kardosdrur/scandi-wiki huggingface dataset:
Ingemar Stenmark

Jan Ingemar Stenmark (født 18. marts 1956 i Joesjö) er en tidligere svensk skiløber, der i sin storhedstid i 1970'erne og 1980'erne blev regnet blandt verdens absolut bedste indenfor de alpine discipliner. Gennem sin karriere nåede Stenmark at vinde to OL- og tre VM-guldmedaljer. Med ikke mindre end 86 individuelle World Cup-sejre var han desuden den mest vindende alpine atlet i World Cup-sammenhæng frem til 2023.

Resultater 
Stenmark var ekspert indenfor slalom og storslalom, og hans mange medaljer blev også vundet i disse discipliner, lige som han otte gange vandt World Cup'en i hver af disse discipliner. Desuden vandt han tre VM-guldmedaljer i løbet af 1970'erne og 1980'erne. I en periode på 15 år, mellem 1974 og 1989 vandt Stenmark sine 86 World Cup sejre, der var verdensrekord i de alpine discipliner indtil 2023 hvor rekorden blev slået af Mikaela Shiffrin.

Han var den første til at modtage Jerringprisen (i 1979) og modtog den desuden også året efter.

Olympiske lege 
Stenmark deltog første gang i de olympiske vinterlege i 1976, hvor han var en af favoritterne i slalom, men havde et halvdårligt første gennemløb, hvor han blev nummer ni, og i andet gennemløb måtte han udgå. I storslalom gik det bedre; igen var første gennemløb skuffende for ham med en ottendeplads, men hans andet gennemløb var bedst af alle, hvilket betød, at han endte på en bronzeplads.

Ved vinter-OL 1980 i Lake Placid triumferede Stenmark i begge discipliner. Første gennemløb i storslalom gav ganske vist blot en tredjeplads, men i andet gennemløb var han helt suveræn og vandt sin første OL-guldmedalje. Få dage senere gentog billedet sig i slalom, hvor han blev fjerdebedst i første gennemløb, men vandt igen andet gennemløb og guldmedaljen.

Stenmark deltog ikke i vinter-OL 1984, fordi han på det tidspunkt blev regnet for professionel. Ved vinter-OL 1988 var hans karriere ved at falme, og han vandt ingen medaljer. I storslalom måtte han nøjes med en 30. plads i første gennemløb og udgik i andet. I slalom gik det bedre, idet han efter en 11. plads i første gennemløb vandt det andet, hvilket gav en samlet femteplads.

Referencer

Eksterne henvisninger 

 Info

Alpine skiløbere fra Sverige
Deltagere for Sverige ved vinter-OL 1976
Deltagere for Sverige ved vinter-OL 1980
Deltagere for Sverige ved vinter-OL 1988
Olympiske mestre fra Sverige
Olympiske bronzemedaljevindere fra Sverige
Wertingen

Wertingen er en by i Landkreis Dillingen an der Donau i Regierungsbezirks Schwaben i den tyske delstat Bayern, med knap 8.300 indbyggere. Den er administrationsby i Verwaltungsgemeinschaft Wertingen.

Geografi 
Byen ligger ved den nedre del af floden Zusam, få kilometer nord for dens udløb i Donau; Den er adskilt fra landskabet Donauried af en langstawkt højderyg. Wertingen ligger i den store Naturpark Augsburg-Westliche Wälder, der afgrænses af floderne Donau, Lech, Wertach og Mindel. Den ligger i en afstand af 28 km fra Augsburg, 22 km fra Donauwörth og 14 km fra Dillingen a.d.Donau.

Nabokommuner er (med uret) : Buttenwiesen, Kühlenthal, Biberbach, Laugna, Zusamaltheim og Binswangen.

Centrum af byen præges af markante gavle fra det 17. og 18. århudrede, og nogle af dem i bindingsværk.

Landsbyer og bebyggelser
Höchstädt an der Donau

Höchstädt an der Donau (amtlich: Höchstädt a.d.Donau) er en by i Landkreis Dillingen an der Donau i Regierungsbezirks Schwaben i den tyske delstat Bayern, med godt 6.700 indbyggere. Den er administrationsby i Verwaltungsgemeinschaft Höchstädt an der Donau.

Geografi 
Höchstädt an der Donau ligger 10 km nordøst for Dillingen, midt mellem Ulm og Donauwörth.

Inddeling 
Til byen Höchstädt an der Donau hører ud over hovedbyen landsbyerne Deisenhofen, Oberglauheim, Schwennenbach und Sonderheim.

Historie 
Byen er kendt som nærmeste by til Slaget ved Blenheim, der stod den 13. august 1704 under den Spanske Arvefølgekrig mellem en allieret styrke under ledelse af Hertugen af Marlborough John Churchill og Prins Eugen af Savoyen og en fransk hær under Tallard. Den allierede hær, domineret af engelske og østrigske enheder, slog de franske styrker før de kunne forene sig med deres bayriske forbundsfæller og delte de facto den europæiske del af konflikten i en norditaliensk del og en nederlandsk del og sendte Bayern ud af krigen. Landsbyen hedder i dag Blindheim og slaget benævnes, specielt i tysk historie, til tider som Slaget ved Höchstädt.

Eksterne henvisninger 

 Höchstädt an der Donau: Historiske spor
 Schloss Höchstädt
Benjamin Raich

Benjamin Raich (født 28. februar 1978 i Arzl im Pitztal, Østrig) er en østrigsk skiløber, der i 2000'erne har tilhørt verdenseliten indenfor de alpine discipliner, hvor han har vundet blandt andet 2 OL- og 3 VM-guldmedaljer.

Resultater 
Raich står noteret for to OL-guldmedaljer, der begge blev vundet ved OL i Torino 2006 i henholdsvis slalom og storslalom. Han har desuden vundet tre VM-guldmedaljer samt hele 30 alpine World Cup-sejre.

Eksterne henvisninger 

 Benjamin Raichs hjemmeside

Alpine skiløbere fra Østrig

Alpine skiløbere ved vinter-OL 2002
Alpine skiløbere ved vinter-OL 2006
Medaljevindere ved vinter-OL 2002
Medaljevindere ved vinter-OL 2006
Olympiske mestre fra Østrig
Olympiske bronzemedaljevindere fra Østrig
August von Gödrich

August Edler von Gödrich (født 25. september 1859 i Gerlsdorf, Østrig-Ungarn, død 16. marts 1942 i Fulnek), også kendt som August Gödrich og Anton (von) Gödrich, var en tysk cykelrytter. Han deltog i de første olympiske lege i 1896 i Athen.

Gödrich deltog i landevejsløbet ved legene. Der var 24 tilmeldte deltagere, men blot syv er registreret for at have deltaget. Løbet var på 87 kilometer og fulgte ruten fra maratonløbet ved legene, idet der blev kørt fra Athen til Marathon og tilbage igen. Undervejs skulle deltagerne underskrive et dokument i Marathon for at verificere, at de havde passeret yderpunktet. 

Feltet fulgtes på udturen til Marathon, men på tilbagevejen skete der en opsplittelse, blandt andet på grund af flere styrt. Grækeren Aristidis Konstantinidis styrtede således tre gange, mens Gödrich styrtede to gange og var nødt til at låne en ny cykel i et af tilfældene. Da Konstantinidis punkterede i udkanten af Athen, blev han overhalet af briten Edward Battel. Grækeren kom tilbage og indhentede Battel, men havde igen uheld. Han lånte derpå en cykel og indhentede igen Battel, der var helt udmattet af at prøve at holde Konstantinidis bag sig, så sidstnævnte overhalede ham og kom først i mål i tiden 3:21:10 timer, mens Gödrich blev nummer to i tiden 3:42:18. Battel nåede akkurat i mål på en tredjeplads.

Ved OL 1936 i Berlin var Gödrich inviteret af arrangementskomiteen som æresgæst. Han valgte at cykle hele vejen fra Fulnek til Berlin, en distance på 550 km, på trods af, at han på det tidspunkt var 76 år gammel.

Referencer

Eksterne henvisninger 

Mandlige cykelryttere fra Tyskland
Cykelryttere ved sommer-OL 1896
Deltagere for Tyskland ved sommer-OL 1896
Olympiske sølvmedaljevindere fra Tyskland
Viggo Dorph-Petersen

Viggo Theodor Dorph-Petersen (9. februar 1851 på Barfredshøj – juli 1937 i Perpignan) var en dansk arkitekt.

Uddannelse 
I tømrer- og snedkerlære, tømrersvend 1871, elev på Teknisk Institut, optaget på Kunstakademiet i oktober 1870 med afgang i juni 1879. Medarbejder hos Ove Petersen og Vilhelm Dahlerup (Det kgl. Teater), V. Friederichsen (Blegdamshospitalet), H. J. Holm.

Rejser 
1880 Frankrig, studerede ved École des Beaux-Arts, Atélier Ginaint.

Embeder 
Dansk Vicekonsul i Perpignan fra 1906.

Arbejder 
Blev konduktør for et fransk arkitektfirma ved opførelsen af et hotel i Vernet-les-Bains. Nedsatte sig derefter som selvstændig arkitekt i Perpignan, hvor han forblev resten af sit liv og opførte Chateau d'Aubéry, Chateau de Pare Ducup, Chateau de Valmy, Chateau de l'Esparou, Etablissement Thermal de Thuès-les-Bains, mange landbrugsbygninger, villaer, hoteller og offentlige bygninger. 

Hans virksomhed tilhører helt og holdent den samtidige franske bygningskunst.

Kilder 
 Weilbachs Kunstnerleksikon 1947

Arkitekter fra Danmark
Konsuler fra Danmark
Riddere af Dannebrog
Personer i Kraks Blå Bog (afdøde)
Danskere i 1800-tallet
Danskere i 1900-tallet
Pyrénées-Orientales
Mika Myllylä

Mika Myllylä (12. september 1969 i Haapajärvi, Finland – 5. juli 2011 i Karleby) var en finsk langrendsløber, der gennem sin karriere vandt seks OL og ni VM-medaljer. I forbindelse med VM i 2001 på hjemmebane i Lahti blev Myllylä og en række andre finske stjerner taget for doping, diskvalificeret, og idømt en årelang karantæne. Det lykkedes aldrig Myllylä at komme tilbage efterfølgende. I 2005 lagde Myllylä skiene på hylden, og herefter startede en tragisk kamp med alkohol der bl.a. resulterede i domme for spritkørsel og overfald, den tidligere finske nationalhelt døde i sit hjem i 2011, kun 41 år gammel.

Resultater 
Myllyläs største triumf kom ved OL i Nagano 1998, hvor han vandt guld på mændenes 30 km langrend. Derudover vandt han fire VM-guldmedaljer, heraf de tre ved VM i 1999.

Noter

Eksterne henvisninger 

 

Langrendsløbere fra Finland
Deltagere for Finland ved vinter-OL 1992
Deltagere for Finland ved vinter-OL 1994
Deltagere for Finland ved vinter-OL 1998
Langrendsløbere ved vinter-OL 1992
Langrendsløbere ved vinter-OL 1994
Langrendsløbere ved vinter-OL 1998
Medaljevindere ved vinter-OL 1994
Medaljevindere ved vinter-OL 1998
Olympiske mestre fra Finland
Olympiske sølvmedaljevindere fra Finland
Olympiske bronzemedaljevindere fra Finland
Edward Battell

Edward Battell var en britisk cykkelrytter. Han deltog i de første Olympiske lege i Athen, Grækenland.

Battell deltog i 333 meter, 100 kilomer og landevejsløbet. Hans bedste resultat var i landevejsløbet, hvor han blev nummer 3 efter en 87 kilometer lang tur fra Athen til Marathon og tilbage igen. I 333 meterløbet endte han på en fjerde plads med en tid på 26,2 sekunder. Han var iblandt de 7 cykkelryttere der ikke gennemførte 100 kilometerløbet.

Battell arbejdede som tjener på den britiske ambassade i Grækenland, og nogle briter prøvede på at få stoppet Battell fra at deltage ved OL, da han ikke var en gentleman.

Referencer

Eksterne henvisninger 

Tjek fødsels- og dødsår
Mandlige cykelryttere fra Storbritannien
Medaljevindere ved sommer-OL 1896
Olympiske bronzemedaljevindere fra Storbritannien
Cykelryttere ved sommer-OL 1896
Buell

Buell er et amerikansk motorcykelmærke, der ejes af Harley-Davidson. 

Motorcyklen blev oprindeligt udviklet som et koncept af Eric Buell, der var ansat hos Harley Davidson, men ønskede at lave en mere sportslig motorcykeltype. Oprindeligt er Buell-motorcyklerne specielle på flere områder. Således er akselafstanden kort og kronrørsvinklen stejl. Endvidere er Buell utraditionel ved at have benzin i stellet, olie i baggaflen og perimeter skivebremser på forhjulet. Desuden kan enkelte modeller fås med gennemsigtigt plastic som tankdæksel (skjuler luftfiltret, da benzinen er i stellet).

På det seneste har Buell anvendt egen motorkonstruktion frem for de tidligere motorer fra Harley Davidson. Motorkonstruktionen er udviklet af Østrigske Rotax, der også lever nogle af BMW's og Aprilla's motorer.

Motorcykelmærker
Aislingen

Aislingen er en købstad (Markt) i Landkreis Dillingen an der Donau i Regierungsbezirks Schwaben i den tyske delstat Bayern, med knap 1.400 indbyggere. Den er en del af Verwaltungsgemeinschaft Holzheim.

Geografi 
Aislingen ligger i Region Augsburg.
Der er følgende landsbyer i kommunen: Aislingen, Baumgarten, Rieder, Windhausen.
Erik Holmey

Erik Holmey (født 25. februar 1942) er en dansk skuespiller, danser og bodybuilder.

Holmey blev uddannet skuespiller privat hos Ebba With og Erling Schroeder i 1972 og debuterede herefter på Malmö stadsteater, hvor han var ansat til han i 1973 kom til Det Kongelige Teater. Her var han til 1974. Siden har han haft opgaver som danser på Joker-Teatret, Det Danske Balletakademi og på tv, ligesom han har haft skuespillerroller ved Det ny Teater, film og tv.

I 1979 og 1980 blev han Danmarksmester i bodybuilding i mellemvægtklassen og i 1981 i sværvægt.

Filmografi 
 Takt og tone i himmelsengen (1972)
 Fængslende feriedage (1978)
  Conan The Barbarian (1982)
 Try To Remember (1984)
 Conan The Destroyer (1984)
 Tukuma (1984)
 Walter og Carlo - op på fars hat (1985)
 Elise (1985)
 Red Sonja (1986)
 Mord i mørket (1986)
 Oviri (1986)
 Frøken Smillas fornemmelse for sne (1997)
 Albert (1998)
 Nattens engel (1998)
 I Kina spiser de hunde (1999)
 Krokodillerne (2006)
 Hjemve (2007)
 Pistoleros (2007)
 Det grå guld (2009)
 Wasteland Tales (2010)

Tv-serier 
 Matador (1978-1981)
 Gøngehøvdingen (1991-1992) 
 TAXA (1997-1999)
 Rejseholdet (2000-2003)

Eksterne henvisninger 
 

Skuespillere fra Danmark
Bodybuildere fra Danmark
Helligåndshuset

Der findes helligåndshuse i flere danske byer.

 Helligåndshuset i København
 Helligåndshuset i Næstved
 Helligåndshuset i Randers
 Helligåndshuset i Slagelse
 Helligåndshuset i Aalborg

(denne liste er ikke komplet)
Merete Voldstedlund

Merete Voldstedlund (født 8. februar 1946) er en dansk skuespiller.

Voldstedlund blev uddannet fra Statens Teaterskole i 1973 og fik senere roller på bl.a. Aalborg Teater. Hun var derefter freelancer i en periode, inden hun i 1986 blev ansat ved Aarhus Teater. Hun er bedst kendt fra hovedroller i tv-serierne Ludvigsbakke (1978) og Vores år (1979), der bygger på Herman Bangs bøger, men er også kendt for sine roller i Nils Malmros' Kundskabens træ og Skønheden og udyret fra 1981 og 1983.

Hun er gift med skuespilleren Lars Høy.

Udvalgt filmografi 
 Nøddebo Præstegård (1974)
 Historien om Kim Skov (1981)
 Kundskabens træ (1981)
 Skønheden og udyret (1983)
 Midt om natten (1984)
 Oviri (1986)
 En afgrund af frihed (1989)
 Se mig nu (2001)

Eksterne henvisninger 
 

Skuespillere fra Danmark
Modtagere af Ole Haslunds Kunstnerfonds legat
Personer i Kraks Blå Bog
Reumertprisen for årets kvindelige birolle
Schwalm-Eder-Kreis

Schwalm-Eder-Kreis er en landkreis i den nordlige del af  den tyske delstat Hessen. Nabokreise er Landkreis Kassel,  Werra-Meißner-Kreis, Landkreis Hersfeld-Rotenburg, Vogelsbergkreis, Landkreis Marburg-Biedenkopf og Landkreis Waldeck-Frankenberg.

Kreisen blev oprettet 1974, da de to tidligere kreise Fritzlar-Homberg, Melsungen og Ziegenhain blev sammenlagt. Området har navn efter floderne Schwalm og Eder.

Byer og kommuner 
Kreisen havde   indbyggere pr.

Kilder og henvisninger

Landkreis i Hessen
Jytte Breuning

Jytte Breuning Pheiffer f. Breuning (født 29. marts 1928 i København, død 5. juli 1995 smst.) var en dansk skuespillerinde.

Hun fik sin scenedebut som ung pige ved Pantomimeteatret. I 1940'erne medvirkede hun i Dyrehavsbakkens revyer og var i 1950'erne et af de store navne i Dagmar Revyen og Helsingør Revyen, ligesom hun var tilknyttet ABC Teatret. Midt i 1950'erne blev hun en del af ensemblet i Nykøbing Falster Revyen og varetog 1968-1970 ledelsen af revyen efter Viggo Brodthagens død. Efter at have været engageret ved Sejr Volmer-Sørensens revyer, blev hun tilknyttet hans nyåbnede Amager Scenen. Hun kastede sig i 1980'erne atter over revyerne; bl.a. Holstebrorevyen og Randers Revyen.

I løbet af sin karriere nåede hun desuden at medvirke i fem spillefilm. Jytte Breuning mødte i 1954 Knud Pheiffer, og de blev gift i 1959. Hun er mor til skuespilleren Susanne Breuning og er begravet på Søndermark Kirkegård på Frederiksberg, anonymt i Knud Pheiffers gravsted.

Filmografi 
 Fireogtyve timer (1951)
 Jeg - en elsker (1966)
 Jeg - en marki (1967)
 Takt og tone i himmelsengen (1972)
 Sidste akt (1987)

Referencer

Eksterne henvisninger 
 
 

Skuespillere fra Danmark
Personer fra København
Thomas Biehl

Thomas Biehl (født 10. maj 1971 i Sønderborg) er en dansk skuespiller.

Thomas Biehl er uddannet skuespiller fra den russiske statsteaterskole The Russian Academy of Theatre Arts GITIS Scandinavia i 2004, og er cand.mag. i historie og dramaturgi fra Aarhus Universitet 1999 samt officer i forsvaret hvor han underviser i overlevelse under ekstreme forhold og gidseloverlevelse (Conduct after Capture). På teatret har han kunnet opleves i forestillinger med bl.a. Teater Tabu, Århus International Theatre Company, Teatergruppen Stormen, B79.2, Knirkerevyen, Teater Katapult, Randers Teater (tidligere Egnsteater) og Von Baden på Svalegangen i Århus, samt i film og serier som bl.a. Hvidsten Gruppen, Anna Pihl, 1864 (voice), Norskov, Rita, Thin ice, Sorg og Glæde, Frederik IX, Min fars krig, Hvide Sande og Ingen skal sove samt Ser du månen Daniel, Julemandens datter 2, En for holdet, 300 år Grønland og Danmark, Nordic Narcos. Senest er han leder af og skuespiller i Teater Tabu.

Filmografi 
 At kende sandheden (2002)
 Brutal Incasso (2005)
 Næste skridt (2006)
 Det perfekte kup (2008)
 Krokodillerne (2009)
 Upstairs (2010)
 Hvidsten gruppen (2011)
 Sorg og Glæde (2013)
 Rodløs (2014)
 Et liv (2014)
 1864 (dubbing) (2014)
 Knust (2016)
 Ekko (2017)
 Ser du månen, Daniel (2019)
 Ingen skal sove (2019)
 Julemandens datter 2 (2020)
Hamsterhjulet (2020)

Tv-serier 
 Kommisarie Winter (2000)
 Anna Pihl (2006-2008)
 2900 Happiness (2009)
 Blekingegade (2009)
 Taming the Quantum World  (2013)
 1864 (dubbing) (2014)
 Norskov (2015)
 Rita (2017)
 Frederik IX (2019)
 Thin Ice (2020)
 Min fars krig (2020)
 Hvide Sande (2020)
Panik (2021)
Historien om Grønland og Danmark (2021)
En for holdet (2021)
Panik (2021)
The Viking - Narkokongens fald (2022)

Teater 
 Ode til sodavandsautomat (2005)
 Kong Lear (2008)
 Caligula (2008)
 Gengangere (2009)
 Hellige Tre Kongers Aften (2009)
 Let Opklaring (2010)
 Et Drømmespil (2011)
 Fødselsdagsfesten (2012)
 En sælgers død (2013)
 Bag Hegnet (2013)
 Rester af Alice (2014)
 Til Damaskus (2015)
 Rester af Alice (cphstage) (2015)
 Drømmen om Amerika (2016-22)
 Kongen skal dø (2017)
 Hvad du ønsker (2017)
 Palle alene i verden (2018-23)
 TABU (2019-)
 Caligula (2019)
Bodyguards (2021)

Eksterne henvisninger 
 Thomas Biehls hjemmeside
 

Skuespillere fra Danmark
Personer fra Sønderborg
Thomas Corneliussen

Thomas L. Corneliussen (født 16. marts 1972) er en dansk skuespiller.

Corneliussen er uddannet fra Statens Teaterskole i 2001 og har siden efteruddannet sig som sceneinstruktør. Stifter af teater ensemblet Flyvende Grise. Corneliussen har medvirket i over 30 professionelle teaterforestillinger. Tildelt Reumerts Talentpris 2002 for sin præstation i monologen "Filth" produceret af Flyvende Grise i samarbejde med Jomfru Ane Teatret. Var sammen med Flyvende Grise Reumertnomineret i 2004 til Årets Store Lille Forestilling med monologen ”Kærlighed”, produceret af Flyvende Grise i samarbejde med Kaleidoskop Teatret. Corneliussen medvirkede som en af hovedrollerne i ”Dyrene i hakkebakkeskoven”, Teater V, 2010 (Vinder af Børneteaterprisen samme år). Medvirkede i ”Forbrydelse & Straf”, på Det Kongelige Teater i 2010/11 - forestillingen var Reumertnomineret til Årets forestilling. Vandt sammen med Flyvende Grise Årets Reumert med monologen ”Historien om alt" produceret af Flyvende Grise, 2010+11 i samarbejde med Jomfru Ane Teatret.

Sammen med forsker Kristian Moltke Martiny fra Institut for Medier, Erkendelse og Formidling, Københavns Universitet, står Thomas Corneliussen bag Stages of Science. Stages of Science arbejde med en nyskabende hybrid mellem scenisk formidling og klassisk forskning. Med pilotudgaven af HUMAN AFVIKLING (vist 21. september 2014 på Det Kongelige Teaters Gamle Scene) lykkedes det Thomas Corneliussen og Kristian Moltke Martiny at skabe en ny og selvstændig forsknings- og formidlingsform, som de kalder Open Staged Science.

Udvalgt filmografi 
 Olsen-banden Junior (2001)
 Den Rette Ånd (2005)
 Nordkraft (2005)
 Krokodillerne (2009)

Tv-serier 
 Rejseholdet (2000-2003)
 Livvagterne (2010)
 Klovn (Sæson 5, afsnit 6)

Eksterne links 
 
 Thomas Corneliussens hjemmeside

Skuespillere fra Danmark
Anni Bjørn

Anni Bjørn (født 23. april 1956) er en dansk skuespiller.

Hun er uddannet fra The Drama Studio of London i Berkeley, USA.

Filmografi 
 Kærlighedens smerte (1992)
 Anton (1995)
 At kende sandheden (2002)
 2 ryk og en aflevering (2003)
 Brutal Incasso (2005)
 Krokodillerne (2006)

Tv-serier 
 Frank Molino (2008)

Eksterne henvisninger 
 

Skuespillere fra Danmark
Birger von Cotta-Schønberg

Birger von Cotta Schønberg (3. februar 1889 i København – 11. februar 1958 på Frederiksberg) var en dansk skuespiller.

Han filmdebuterede hos Nordisk Film i 1908 som Pierrot i stumfilmen Pierrot og Pierette (hans kone Clara Nebelong spillede Pierette) og medvirkede derefter i et mindre antal film for Frans Lundberg i Malmø. Fra 1911 medvirkede han igen i Nordisk Film produktioner, hvor det blev til omkring 70 stumfilm til 1918. På trods af et stort talent alligevel oftest kun med i mindre roller. Derudover indspillede han omkring syv film for Kinografen og var filminstruktør for det tyske filmselskab Universum Film. Hans måske mest blændende præstation var i filmen Evangeliemandens Liv (1915), hvor han spillede en af hovedrollerne.
I 1936 instruerede han kortfilmen Lotusblomsten, og i 1938 skrev han manuskript til og instruerede I Folkets Navn – en propagandafilm for Socialdemokratiet.

I 1947 blev han ved Byretten idømt tre års fængsel og tillidstab i fem år for at have fremmet tyske interesser under 2. verdenskrig. Han havde skrevet rosende artikler om bl.a. Frikorps Danmark, Quisling og det tyske luftvåben. Senere gav han sig af med alternativ helbredelse og slog sig ned som "klog mand" på Frederiksberg.

Birger von Cotta Schønberg  var gift med skuespillerinde Clara Nebelong (1881-1943) og var onkel til skuespilleren Ib Schønberg. Farfar til Michael Cotta-Schønberg.

Filmografi

Som instruktør 
 Lotusblomsten (1936)
 I Folkets Navn (1938)

Som manuskriptforfatter 
 Det Største i Verden (instruktør Holger-Madsen, 1921)
 Byens Herkules (instruktør Lau Lauritzen Sr., 1919)
 I Folkets Navn (egen instruktion; 1938)

Eksterne henvisninger 
 
 

Stumfilmskuespillere fra Danmark
Filminstruktører fra Danmark
Manuskriptforfattere fra Danmark
Dømte i Danmark i retsopgøret efter 2. verdenskrig
Dansksprogede forfattere fra Danmark
Jari Isometsä

Jari Isometsä (født 11. september 1968 i Alatornio, Finland) er en pensioneret finsk langrendsløber, der gennem sin karriere vandt 3 OL og 4 VM-medaljer. I forbindelse med VM i 2001 på hjemmebane i Lahti blev Isometsä og en række andre finske stjerner taget for doping, diskvalificeret, og idømt en årelang karantæne. Isometsä fortsatte efterfølgende sin karriere, men nåede aldrig formen fra før dopingsagen.

Resultater 
Isometsä præsterede at vinde medaljer ved tre Olympiske lege i træk, OL i Albertville 1992, Lillehammer 1994 og i Nagano i 1998. Desuden vandt han fire gange medaljer ved VM.

Eksterne henvisninger 
 Info

Langrendsløbere fra Finland
Langrendsløbere ved vinter-OL 1992
Langrendsløbere ved vinter-OL 1994
Langrendsløbere ved vinter-OL 1998
Medaljevindere ved vinter-OL 1992
Medaljevindere ved vinter-OL 1994
Medaljevindere ved vinter-OL 1998
Deltagere for Finland ved vinter-OL 1992
Deltagere for Finland ved vinter-OL 1994
Deltagere for Finland ved vinter-OL 1998
Olympiske bronzemedaljevindere fra Finland